recursal/SuperWikiNEXT-32B huggingface dataset:
கதிர் மருத்துவத்தில் **இழைய-வளி விகிதம்** அல்லது **திசு-வளி விகிதம்** (*Tissue-Air ratio*, TAR, அல்லது *Tissue to Air Ratio*) என்பது உடல் மாதிரிப் பொருளில் (phantom) கதிர் மூலத்திலிருந்து ஒரு குறிப்பிட்ட தொலைவில் ஏற்றுக் கொள்ளப்பட்ட கதிர் ஏற்பளவு வீதத்திற்கும் அதே தொலைவில் வளியில் கதிர் ஏற்பளவு வீதத்திற்கும் உள்ள விகிதமாகும்.

பல புல அளவுகளுக்கும் இழையத்தில் பல ஆழங்களுக்கும் அளவீடுகள் எடுக்கப்படுகின்றன. இது கதிர் மருத்துவத்தில் கூடிய அளவில் பயன்படும் ஒரு காரணியாகும். பல ஆழத்திற்கும் பல புல அளவுகளுக்கும் இழைய-வளி விகிதம் அடங்கிய அட்டவணை உள்ளது.

திசு-வளி விகிதத்தைப் போல் **திசு-மாதிரிப் பொருள்** Tissue- Phantom Ratio, TPR) விகிதமும் கதிர் மருத்துவதில் கதிர்வீச்சிக் கால அளவினைக் காணப் பயன்படும் ஒரு முக்கிய காரணியாகும்.இது ஒரு குறிப்பிட்டத் தொலைவில் மாதிரிப் பொருளில் கணித்த ஏற்பளவிற்கும் அதேத் தொலைவில்அதே புள்ளியில் d செ.மீ.ஆழத்தில்,பெறப்பட்ட ஏற்பளவிற்குமுள்ள விகிதமாகும்.இந்த d செ.மீ. உச்ச ஏற்பளவினைக் கொடுக்கும் புள்ளியானால் திசு மாதிரிப் பொருள் விகிதமே **விழுக்ககாட்டில் ஆழ ஏற்பளவாகும் (%DD)**.மருத்துவம் திட்டமிடலில் இவையாவும் முக்கிய காரணிகளாகும்.அனைத்திற்கும் அட்டவணைகள் உள்ளளன.

இவற்றையும் பார்க்க
------------------

* விழுக்காட்டில் ஆழ கதிர் ஏற்பளவு

மேற்கோள்கள்
-----------

1. ↑  Johns H. E. and Cunningham J. R. (1983). *The Physics of Radiology*. Charles C. Thomas Publ.
2. ↑  Hendee W. Ibbott G. and Hendee E. (2005). *Radiation Therapy Physics*. Wiley-Liss Publ. ISBN 0-471-39493-9.

* Dosimetry workbook
விலங்கு ஊட்டச்சத்தில் **புரதமல்லா நைட்ரசன்** *(Non-protein nitrogen)* என்பது யூரியா, பையூரெட், அம்மோனியா போன்ற உட்கூறுகளை கூட்டாகக் குறிக்க பயன்படுத்தப்படும் ஒரு சொற்றொடராகும். அ-புரத நைட்ரசன் என்ற சொற்றொடராலும் இதை குறிப்பிடலாம். இவை புரதங்கள் அல்ல என்றாலும் அசைபோடும் விலங்குகளின் வயிற்றில் உள்ள நுண்ணுயிரிகள் இவற்றை புரதங்களாக மாற்றுகின்றன. தாவர மற்றும் விலங்கு புரதங்களுடன் ஒப்பிடும்போது குறைந்த செலவு காரணமாக இவற்றை உணவில் சேர்ப்பது பொருளாதார ஆதாயத்தை விளைவிக்கலாம். நுண்ணுயிரிகள் அபுரோட்டீனை முதலில் அம்மோனியாவாக மாற்றுவதால் மிக அதிகமான இவற்றின் பயன்பாடு வளர்ச்சியில் மனச்சோர்வையும் சாத்தியமான அம்மோனியா நச்சுத்தன்மையையும் ஏற்படுத்தும். பண்படாத புரத மதிப்புகளை செயற்கையாக உயர்த்தவும் அபுரோட்டீன்களைப் பயன்படுத்த முடியும். அம்மதிப்புகள் நைட்ரசன் உள்ளடக்கத்தின் அடிப்படையில் அளவிடப்படுகின்றன. ஏனெனில் எடுத்துக்காட்டாக புரதத்தில் சுமார் 16% நைட்ரசன் உள்ளது. ஆனால் யூரியாவில் நைட்ரசனின் அளவு 47% ஆகும். குறிப்பாக இரசாயன கூட்டு சேர்க்கைப் பொருள், கோழி கழிவுகள் மற்றும் கால்நடை உரம் போன்றவை அபுரோட்டீன் நைட்ரசனின் மூலங்களாகும்.

மேலும் காண்க
------------

* நைதரசன் சுழற்சி
* 1,3,5-டிரையசீன்
* டிரையசீன்கள்

மேற்கோள்கள்
-----------

1. ↑
2. ↑  "காப்பகப்படுத்தப்பட்ட நகல்". 2008-10-15 அன்று மூலம் பரணிடப்பட்டது. 2020-04-11 அன்று பார்க்கப்பட்டது.
3. ↑  "காப்பகப்படுத்தப்பட்ட நகல்". 2008-09-06 அன்று மூலம் பரணிடப்பட்டது. 2020-04-11 அன்று பார்க்கப்பட்டது.
4. ↑

```
.
```
மூலக்கூற்று உயிர்யலில் வேசுடர்ன் படிவு (Western Blot) மற்றும் ELISA போன்ற நுட்பங்களுக்கு புரத பிரித்தெடுத்தல் என்னும் முறை இன்றியமையாத முறை ஆகும். பின்வரும் இடைமத்தை பயன்படுத்தி விலங்கு திசுவிலோ அல்லது அதனின் உயிரணுவில் இருந்து முழு புரதங்களை பிரிக்கலாம்.

உயிரணு பிரிக்கும் இடைமம்:
-------------------------

1. 5 mM Tris-HCl, pH 7.4 - pH பராமரிக்க

2. 2mM EDTA - மின்மமேறிகளை இழுக்கும் முகவராக (chelating agent). ஏனெனின் அனைந்து நொதிகளும் மின்மமேறிகளை (எ.கா. MgCl2 ) ஒரு உதவி பொருளாக தனது செயலுக்கு பயன்படுத்துகிறது. அவைகளை EDTA தனது கட்டுப்பாட்டில் இழுப்பதால் நொதிகளின் செயல்கள் கட்டுப்படுத்தபடுகிறது.

3. 10 µl Protease Inhibitor Cocktail (1000 x stock) - புரத அழிவை தடுக்க

4. 10 mg/ml benzamidine

5. 5 mg/ml leupeptin

6. 5 mg/ml trypsin inhibitor - புரத அழிவை தடுக்க

புரத பகுத்தலுக்கு உட்படுத்தப்படும் திசுவை இவ் இடைமத்தை கொண்டு நன்றாக அரைக்க வேண்டும்.

நன்றாக அரைத்து உயிரணுக்களாக பிரிக்கப்பட்ட திசுவை 30-45 நிமிடம் பனிக்கட்டியில் நிலை நிறுத்தவேண்டும்.

பின் இவைகள் உயர் நிலையில் சுழற்றப்பட்டு, நீர்ம பகுதியில் உள்ள புரதங்கள் புதிய குழாய்களுக்கு மாற்றப்பட வேண்டும். புரத அடர்வை (protein concentration) கண்டுபிடித்து வேசுடர்ன் படிவு (Western blot) அல்லது மற்ற நுட்பங்களுக்கு பாவிக்கலாம்.
**அலெக்சி யெவ்கிராபோவிச் பேவர்ஸ்கி** (*Alexey Yevgrafovich Favorskii*) (3 March 1860 - 8 ஆகஸ்ட் 1945), ஒரு சோவியத் மற்றும் ருசிய வேதியியலாளர் ஆவார். சோசலிச தொழிலாளர் அமைப்பின் கதாநாயகனும் ஆவார்.(1945).

வாழ்க்கை
--------

பேவர்ஸ்கி 1878 முதல் 1882 வரை இம்பீரியல் செயின்ட் பீட்டர்ஸ்பர்க் மாநில பல்கலைக்கழகத்தில் வேதியியல் படித்தார். இவர் பல ஆண்டுகளாக அலெக்சாண்டர் பட்லெரோவின் ஆய்வகத்தில் சேர்ந்து பணிபுரிந்தார். மேலும் 1891 ஆம் ஆண்டில் விரிவுரையாளரானார். 1895 ஆம் ஆண்டில், இவர் தனது முனைவர் பட்டத்தினைப் பெற்றார் மற்றும் தொழில்நுட்ப வேதியியல் பேராசிரியரானார். 1894 ஆம் ஆண்டில் இவர் பேவர்ஸ்கி மறுசீரமைப்பு வினையைக் கண்டுபிடித்தார். 1900 மற்றும் 1905 க்கு இடையில் பேவர்ஸ்கி வினை இவரது பெயருடன் இணைக்கப்பட்டது. இவர் 1897 ஆம் ஆண்டு முதல் புதிய கரிம வேதியியல் துறையில் பணியாற்றினார், மேலும் 1934 ஆம் ஆண்டு முதல் 1937 ஆம் ஆண்டு வரை அதன் இயக்குநராக பணியாற்றினார். செயற்கை இரப்பர் உற்பத்தியை மேம்படுத்தியதற்காக, பேவர்ஸ்கிக்கு 1941 ஆம் ஆண்டில் ஸ்டாலின் பரிசு வழங்கப்பட்டது.

பேவர்ஸ்கி 1945 ஆம் ஆண்டில் இறந்தார். மேலும் இவர் வோல்கோவ்ஸ்கி ஆர்த்தடாக்ஸ் கல்லறையில் அடக்கம் செய்யப்பட்டார்.

 ஃபேவர்ஸ்கி குடுவை - ஃபேவர்ஸ்கி கண்டுபிடித்த குடுவை.
**அலெக்ஸ்** (இறப்பு: மே 1, 2011) தமிழ்த் திரைப்பட நடிகரும் மந்திர வித்தைகளில் நிபுணரும் ஆவார்.

திருச்சி துரைசாமிபுரத்தை சேர்ந்த இவர் ரயில்வேயில் பணியாற்றி வந்தவர். வள்ளி திரைப்படத்தின் மூலம் தமிழ்த் திரையுலகிற்கு அறிமுகமானார். தொடர்ந்து மிட்டா மிராசு, கோவில்பட்டி வீரலட்சுமி உள்ளிட்ட பல்வேறு படங்களில் நடித்துள்ள இவர் வித்தியாசமான வில்லன் மற்றும் குணச்சித்திர கதாபாத்திரங்களில் நடித்து புகழ் பெற்றவர்.

நடிக்க வருவதற்கு முன்பே மந்திரவித்தைக் கலையில் நிபுணத்துவம் பெற்று சிறந்த மாஜிக் கலைஞராக திகழ்ந்தவர். 2010 ஆம் ஆண்டில் திருச்சியில் பொதுமக்கள் முன்னிலையில் 24 மணி நேரம் தொடர்ந்து மாஜிக் நிகழ்ச்சிகளை நடத்தி கின்னஸ் சாதனையும் படைத்துள்ளார். அதற்கு முன்பு, 600 மாணவர்கள் மத்தியில் தொடர்ந்து 12 மணி நேரம் மாஜிக் செய்ததற்காக லிம்கா புத்தகத்தில் இடம்பெற்றார்.

மறைவு
-----

2011 மே 1 ஆம் நாள் மாரடைப்பு ஏற்பட்டு சென்னை மருத்துவமனை ஒன்றில் காலமானார். 52 வயதான இவருக்கு திரவியமேரி என்ற மனைவியும், பிரின்சி, டீனா என இரு மகள்களும் உள்ளனர்.

வெளி இணைப்புகள்
---------------

* கின்னஸ் சாதனை புரிந்த நடிகர் அலெக்ஸ் மரணம் பரணிடப்பட்டது 2011-05-03 at the வந்தவழி இயந்திரம், தட்ஸ்தமிழ், மே 2, 2011
**விஷ்ணுபுரம்** ஜெயமோகன் எழுதிய புதினம். இது இவரது இரண்டாவது புதினமாகும். 1997 இல் இதன் முதற்பதிப்பு வெளியாகியது. கும்பகோணம் அகரம் பதிப்பகம் இதை வெளியிட்டது. சென்னை கவிதா பதிப்பகம் இதன் நான்காவது பதிப்பை வெளியிட்டது. ஐந்தாம்பதிப்பை நற்றிணைப் பதிப்பகம் சென்னை வெளியிட்டுள்ளது.

கருவும் களமும்
--------------

ஏறத்தாழ 800 பக்கம் கொண்ட நாவல் இது. விஷ்ணுபுரம் என்ற கற்பனைநகரம் இதன் கதைக்களம். அங்கே ஒரு மாபெரும் கோயில் உள்ளது. இந்த கோயிலின் கருவறைக்குள் ஒரு மாபெரும் கிடந்த கோலத்திலிருக்கும் சிலை உள்ளது. இது விஷ்ணு சிலையென வைதீர்களும், பெருமூப்பன் சிலையென செம்படவர்களும் நம்புகின்றனர். இச்சிலை யுகத்துக்கு ஒருமுறை புரண்டுபடுக்கும் என்று ஐதீகம் அங்கே உள்ளது. அந்த ஐதீகத்தை குறியீடாக ஆக்கி இந்நாவல் எழுதப்பட்டிருக்கிறது. இந்நாவல் பின் நவீனத்துவ கூறுகளைக் கொண்டது. கதை நேர்கோடாகச் செல்லாமல் முன்னும்பின்னுமாக ஊசலாடி பல இடங்களை தொட்டுசெல்கிறது. 200க்கும் மேற்பட்ட கதைமாந்தர்களின் வாழ்க்கையும் நூற்றுக்கணக்கான கதைகளும் பின்னி அளிக்கப்பட்டிருக்கின்றன. இந்தக்கதை ஒரு மிகைபுனைவு ஆகும். இது யதார்த்தமான நிகழ்ச்சிகளும் அதீத கற்பனைகளும் கலந்தவையாக உள்ளது. இது புராணத்தன்மை கொண்ட நாவல் ஆகும்.

பகுதிகள்
--------

இதன் அமைப்பு திருப்பாதம், உந்தி, மணிமுடி என்று மூன்று பகுதிகளாக உள்ளது. முதல் பகுதி கிபி பத்தாம் நூற்றாண்டில் விஷ்ணுபுரம் இந்து பக்தி இயக்கத்தால் செழித்திருந்த காலத்தை காட்டுகிறது. இரண்டாம் பகுதி கிபி நான்காம் நூற்றாண்டுக்குச் சென்று இந்துவேதாந்திகள் கையில் இருந்து விஷ்ணுபுரத்தை அஜிதன் என்ற பௌத்த துறவி கைப்பற்றுவதை காட்டுகிறது. மூன்றாம் பகுதி கிபி 13 ஆம் நூற்றாண்டு. இஸ்லாமியப் படையெடுப்பால் விஷ்ணுபுர ஆலயம் அழிந்து படிப்படியாக இல்லாமலாவதை காட்டுகின்றது.

முதல் பகுதியில் தொன்மங்களாக வந்தவர்கள் இரண்டாம்பகுதியில் உண்மை மனிதர்களாக வருகிறார்கள். முதல் பகுதியில் உண்மை மனிதர்களாக வந்தவர்கள் மூன்றாம் பகுதியில் தொன்மங்களாக ஆகிவிடுகிறார்கள். இந்த மாற்றங்களை இந்நாவல் விரிவாகச் சொல்கிறது

விஷ்ணுபுரத்தின் கதைக்கரு என்பது காலந்தோறும் மானுடன் கொள்ளும் ஆன்மீகமான தேடல் ஆகும். தேடுகிறவர்கள் கண்டடையும் பதில்கள் காலப்போக்கில் நிறுவனங்களாகவும் மதங்களாகவும் ஆகின்றன. புதிய தேடல்கள் பிறந்துகொண்டே இருக்கின்றன

விஷ்ணுபுரம் இந்திய மரபில் உள்ள புராணம் சார்ந்த கதைசொல்லும் முறையை பயன்படுத்திக்கொள்கிறது. இது ஒரு கலைக்களஞ்சியத்தன்மை கொண்ட நாவல். குதிரை வளர்ப்பு, யானை வளர்ப்பு, சிற்பவியல், இசை, நடனம், நாடகம், காவிய இயல் எல்லாவற்றையும் இந்த நாவல் விரிவாகவே சித்தரிக்கிறது.

இந்திய ஞானமரபை விரிவான தத்துவ விவாதங்கள் வழியாக கவித்துவமாகச் சித்தரித்துக்காட்டுகிறது இந்த புதினம்.
**அலெக்சேய் பாவ்லோவிச் கான்சுகி** *(Aleksey Pavlovitch Hansky)* (Алексей Павлович Ганский; 20 ஜூலை 1870, ஒதேசா – 11 ஆகத்து 1908, சிமீசு) ஓர் உருசிய வானியலாளர் ஆவார்.

வாழ்க்கை
--------

கான்சுகி பள்ளிப் படிப்பை முடித்து ஒதேசா பல்கலைக்கழகத்தில் பட்டம் பெற்றார். இவர் வானியற்பியலிலும் வான் ஒளிப்படவியலிலும் பாரீசில் இருந்த மியூடன் வான்காணகத்திலும் இலெப்னிட்சு வானியர்பியல் நிறுவன போட்சுடாம் வானியற்பியல் வான்காணகத்திலும் பன்முறை மாறிமாறித் தங்கி ஆராய்ச்சியை மேற்கொண்டார். இவரது முதன்மையான ஆர்வம் சூரிய மேற்பரப்பின் கட்டமைப்பிலும்செயல்பாட்டிலும் கவிந்த்ருந்த்து. குறிப்பாக, இவர் சூரிய மாறிலி பற்றியும் மணியாக்கம் (சூரிய இயற்பியல்) பற்றியும் சூரியக் கரும்புள்ளிகள் பற்றியும் ஆய்வு மேற்கொண்டார்.

கான்சுகி பல அறிவியல் தேட்டங்களில் பங்கேற்றார். இவர் நோவயாசெம்லியாவில் இருந்து 1896 ஆகத்து 9 சூரிய ஒளிமறைப்பையும் அக்லொசேபிரேவில் இருந்து 1905 ஆகத்து 30 சூரிய ஒளிமறைப்பையும் நோக்கினார். இவர் 1901 இல் சுபிட்சுபெர்கன் தேட்ட்த்தில் புவிக்கோளத்தின் உருவ அளவுகளை வானியல்/புவிப்புற அளக்கையால் கண்டறிய கலந்துகொண்டார்.இவர் 1907 இல் துருக்கித்தானத் தேட்டத்தில் [[List of solar eclipses in the 20th century|1907 ஜனவரி 14 சூரிய ஒளிமறைப்பை நோக்க கலந்துகொண்டார். ஆனால் இந்நோக்கம் மோசமான வானிலையால் நிறைவேறவில்லை. நோக்கீடுகளுக்காகவும் அளவீட்டிற்காகவும் வான் ஒளிப்படம் எடுக்கவும் இவர் மாண்ட் பிளாங்கை பத்துமுறைக்கும் மேலாக ஏறியுள்ளார்.

இவர் 1905 இல் புல்கொவோ வான்காணக இணை வானியலாளரானார். மேலும் 1908 தொடக்கத்தில், அதாவது மே மாதத்தில், சிமீசு வான்காணகத்தில் சேர்ந்தார். இவ்வான்காணகம் 1900 ஆம் ஆண்டு நிறுவப்பட்டது. அங்கே புதிய ஆராய்ச்சித் திட்டத்தை ஆகத்து மாதத்தில் தொடங்கிய பின்னர் கருங்கடலில் நீந்தும்போது மாரடைப்பால் இறந்துவிட்டார்.

தகைமை
-----

1927 இல் கண்டுபிடிக்கப்பட்ட குறுங்கோள் 1118 கான்சுகியா இவரது நினைவாகப் பெயர் இடப்பட்டுள்ளது.

மேற்கோள்கள்
-----------

1. ↑  Prof. Dr. H. Kobold, தொகுப்பாசிரியர் (September 1908). "none". *Astronomische Nachrichten* (Kiel: C. Schaidt) **178** (4272): 399–400. doi:10.1002/asna.19081782412. Bibcode: 1908AN....178..399..
2. ↑  "none". *Wiener Luftschiffer-Zeitung* **VII. Jahrgang** (12): p. 311. December 1908.

வெளி இணைப்புகள்
---------------

* Documents on Hansky at rodovoyegnezdo.narod.ru (Russian)
* Biography, *Polarpost* (Russian)
**பயிரிடப்படும் தாவரங்களுக்கான அனைத்துலக பெயரிடல் முறைமைக் குறியீடு** அல்லது **பயிரிடப்படும் தாவரங்களுக்கான குறியீடு** என்பது முதன்மையாக அனைத்துலகிலும் உள்ள மனிதர்களின் செயற்பாட்டினால் தோன்றிய அல்லது தெரிவு செயல்முறையால் பெறப்பட்ட தாவரங்களின் பெயரிடல் ஒழுங்குபடுத்தப்பட்டுள்ள முறைமையை வெளியிடும் ஒரு பதிப்பாகும். இது **தோட்டக்கலை அறிவியலின் அனைத்துலக சமூகம்** (ISHS - International Society for Horticultural Science) என்ற அமைப்பினால் வெளியிடப்படுகின்றது. இந்த அமைப்பினால் தெரிவு செய்யப்படும் ஒரு ஆணைக்குழுவே (Commission), பெயரிடல் (Nomenclature), பயிரிடும்வகை பதிவு செய்தல் (Cultivar Registration) போன்ற செயல்பாடுகளைச் செய்யும் **அனைத்துலக பயிரிடும்வகை பதிவுசெய்யும் ஆணையங்கள்** (ICRAs - International Cultivar Registration Authorities) எனப்படும் அமைப்புக்களை உலகின் பல பகுதிகளிலும் நியமித்து, கண்காணித்து வரும்.

வரலாறு
------

முதன்முதலாக 1953 ஆம் ஆண்டு **பயிரிடப்படும் தாவரங்களுக்கான குறியீடு** என்ற பெயரில் Wageningen இல் முதலாம் பதிப்பு வெளியிடப்பட்டது. அதனைத் தொடர்ந்து 1958 (Utrecht), 1961 (1958 பதிப்பு இற்றைப்படுத்தப்பட்டது), 1969 (Edinburgh), 1980 (Seattle), 1995 (Edinburgh), 2004 (Toronto), and 2009 (Wageningen) என ஏழு பதிப்புகள் வெளியிடப்பட்டன.

மேற்கோள்கள்
-----------

1. ↑
2. ↑  "காப்பகப்படுத்தப்பட்ட நகல்". 2015-12-12 அன்று மூலம் பரணிடப்பட்டது. 2011-09-27 அன்று பார்க்கப்பட்டது.
3. ↑
4. ↑  
	* Brickell, Chris D. et al. (eds) (2009). "International Code of Nomenclature for Cultivated Plants (ICNCP or Cultivated Plant Code) incorporating the Rules and Recommendations for naming plants in cultivation. 8th edn, adopted by the International Union of Biological Sciences International Commission for the Nomenclature of Cultivated Plants". *Scripta Horticulturae* (International Society of Horticultural Science) **10**: 1–184. பன்னாட்டுத் தரப்புத்தக எண்:9780643094406.
**காவிரி - வைகை நதிகள் இணைப்பு கால்வாய் திட்டம்** தமிழக அரசால் மேற்கொள்ளப்படும் நதி நீர் இணைப்பு திட்டமாகும்.

பின்னணி
-------

தமிழ்நாடு தனது நீர் தேவைக்குப் பொதுவாக பிற மாநிலங்களையே சார்ந்துள்ளது. காவிரி-வைகை நதிகள் இணைப்பு கால்வாய் திட்டம் வறட்சி காலங்களைச் சமாளிக்க போடப்பட்ட திட்டமாகும்.

திட்ட குறிப்புகள்
-----------------

காவிரி ஆற்றில் கரூர் மாவட்டம் மாயனூர் என்னும் இடத்திலிருந்து வைகை ஆறு வரை 255.6 கி.மீ நீளக் கால்வாய் அமைப்பதே இந்த திட்டத்தின் முதன்மை நோக்கமாகும். இந்த கால்வாய் கரூர், திருச்சி, புதுக்கோட்டை, சிவகங்கை, இராமநாதபுரம், விருதுநகர் மாவட்டங்கள் வழியாகச் செல்லும். ஜூன் 24, 2008 இல், அப்போதைய தமிழ்நாட்டு முதலமைச்சரால் இத் திட்டத்திற்கு அடிக்கல் நாட்டப்பட்டது. இந்த திட்டத்தைச் செயல்படுத்த முதல் கட்டமாக மாயனூரில் காவேரி ஆற்றின் குறுக்கே அணை கட்டப்பட்டுள்ளது.

மேற்கோள்கள்
-----------

1. ↑  Times of India, 16 June 2008
2. ↑  "Tamil Nadu to take up river linking projects". 2008-03-24 அன்று மூலம் பரணிடப்பட்டது. 2014-10-29 அன்று பார்க்கப்பட்டது.
3. ↑  Times of India, 16 June 2008
4. ↑  "Tamil Nadu to take up river linking projects". 2008-03-24 அன்று மூலம் பரணிடப்பட்டது. 2014-10-29 அன்று பார்க்கப்பட்டது.
5. ↑  Project inauguration
**கெங்கபுரம் வரதராஜப்பெருமாள் கோயில்** தமிழ்நாட்டில் விழுப்புரம் மாவட்டம், கெங்கபுரம் என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் வரதராஜப்பெருமாள், பெருந்தேவி தாயார் சன்னதிகளும், விகனச ஆச்சாரியார், ஆஞ்சநேயர், கருடாழ்வார் எதிர் ஆஞ்சநேயர் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் வைகானசம் ஆகம முறைப்படி இரண்டு காலப் பூசைகள் நடக்கின்றன. வைகாசி மாதம் பிரம்மோற்சவம் முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**விஸ்நகர்** (**Visnagar**), இந்தியாவின் மேற்கில் அமைந்த குஜராத் மாநிலத்தின் வடக்கில் உள்ள மெக்சனா மாவட்டத்தில் அமைந்த விஸ்நகர் வருவாய் வட்டத்தின் நிர்வாகத் தலைமையிடம் மற்றும் நகராட்சி மன்றத்துடன் கூடிய நகரம் ஆகும். இந்நகரத்தில் உள்ள *பரேக் வல்லப ஹேம்சந்த் பொது நூலகம்* 3 மார்ச் 1878 அன்று நிறுவப்பட்டது. இது மாவட்டத் தலைமையிடமான மெக்சனா நகரத்திலிருந்து 18 கிலோ மீட்டர் தொலைவிலும், அகமதாபாத்திற்கு வடக்கே 90 கிலோ மீட்டர் தொலைவில் உள்ளது.

மக்கள் தொகை பரம்பல்
-------------------

2011 இந்திய மக்கள் தொகை கணக்கெடுப்பு படி, 9.06 எக்டே பரப்பளவு கொண்ட விஸ்நகரத்தின் மக்கள் தொகை 76753 ஆகும். அதில் ஆண்கள் 40181 மற்றும் பெண்கள் 36572 ஆக உள்ளனர். பாலின விகிதம் 1000 ஆண்களுக்கு 910 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 7084 ஆகவுள்ளனர். இதன் சராசரி எழுத்தறிவு 89.96% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 4900 மற்றும் 602 ஆகவுள்ளனர். 

இதன் மக்கள் தொகையில் இந்துக்கள் 90.42%, இசுலாமியர் 7.76%, சமணர்கள் 0.97% மற்றும் பிறர் 0.64% ஆகவுள்ளனர்.

கல்வி
-----

* சங்கல் சந்த் படேல் பல்கலைக்கழகம்
* எம் என் கலை அறிவியல் கல்லூரி
* ஆதர்ஷ் வித்தியாலயா
* டி. டி. பரேக் கன்யா வித்தியாலயா
* சர்தார் படேல் மேனிலைப்பள்ளி

மேற்கோள்கள்
-----------

1. ↑  Visnagar City Population Census 2011 Data- GUJARAT
ராபர்ட் பிலிப்சன்
ராபர்ட் ஹென்றி லாரன்ஸ் பிலிப்சன் (Robert Henry Lawrence Phillipson) 1942 ஆம் ஆண்டு மார்ச் 18 ஆம் நாள் இசுக்கொட்லாந்து நகரில் பிறந்தார். இவர் கோபன்ஹேகன் பள்ளியில் ஆங்கில ஆராய்ச்சித் துறையில் பேராசிரியராகப் பணிபுரிந்தார். கேம்பிரிச்சுப் பல்கலைக் கழகத்தில் தனது இளங்கலைப் படிப்பை நிறைவுசெய்த பிலிப்சன் முனைவர் பட்டத்தை ஆம்ஸ்டர்டாம் பல்கலைக் கழகத்தில் பயின்றார். ராபர்ட் தன்னுடைய மொழி சார்ந்த வல்லாண்மை எனும் புத்தகத்தில் மேற்கத்திய நாடுகள், குடியேற்ற நாடுகள் மற்றும் முன்னாள் குடியேற்ற நாடுகளிடமும் ஆதிக்கம் செலுத்த ஆங்கில மொழியை ஓர் அதிகார கருவியாக பயன்படுத்தின என வாதிடுகிறார். மேலும் ஆங்கில மொழியில் பரப்பப்பட்ட சித்தாந்தங்களையும் ஆராய்ச்சி செய்தார். 2010 ல் பிப்ரவரி 21 ஆம் நாள் லிங்காபாக்ஸ் ( Linguapax) பரிசை வென்றார். இவரது மொழி ஏகாதிபத்தியம் நூலுக்காக இவர் மிகவும் அறியப்படுகிறார்

சான்றுகள்
---------

1. ↑  R.H.L. Phillipson, 1942 - at the University of Amsterdam *Album Academicum* website.
2. ↑  "Linguapax Award 2010" பரணிடப்பட்டது 13 சூன் 2011 at the வந்தவழி இயந்திரம்

வெளி இணைப்புகள்
---------------

* Robert Phillipson web page
* Dr. Robert Phillipson's articles, videos
* web page in Danish
* Keynote YouTube talk on Linguistic Imperialism
* conference in french senate
*
**காவிரி தெற்கு காட்டுயிர் காப்பகம்** (*Cauvery south Wildlife Sanctuary*) என்பதுஇந்தியாவின் தமிழ்நாட்டின் தருமபுரி மற்றும் கிருட்டிணகிரி மாவட்டங்களில் அமைந்துள்ள ஒரு பாதுகாக்கப்பட்ட வனப் பகுதியாகும். இந்த சரணாலயம் தமிழ்நாட்டில் காவிரி ஆற்றின் வடக்கே அமைந்திருக்கும் காவிரி வடக்கு காட்டுயிர் காப்பகம் மற்றும், கர்நாடக மாநிலத்தின் காவிரி காட்டுயிர் புகலிடம் ஆகியவற்றை இணைக்கும் ஒரு பெரியதொரு பகுதியல் அமைந்துள்ளது. இச்சரணாலயம் 2022 ஆம் ஆண்டில் நவம்பர் 8 அன்று, வனவிலங்கு (பாதுகாப்பு) சட்டம், 1972-ன் பிரிவு 26-ஏ இன் உட்பிரிவு (1)இன் உட்பிரிவு (1)இன் உட்பிரிவு (பி)-ன் கீழ் தமிழ்நாடு அரசு, காவிரி தெற்கு வனவிலங்கு சரணாலயமாக அறிவித்தது. இது 686,406 சதுர கிலோமீட்டர் பரப்பளவு கொண்டதாகும்.

இது கிழக்குத் தொடர்ச்சி மலைகள் மற்றும் மேற்குத் தொடர்ச்சி மலைகளின் இணைவிடத்தில் குறிப்பிடத்தக்க கானுயிரின வளாகங்கள். இது மாதேசுவரன் மலை, பிஆர் மலைகள், சத்தியமங்கலம் வனவிலங்கு உய்வகம் மற்றும் புலிகள் காப்பகம் மற்றும் நீலகிரி உயிர்க்கோளக் காப்பகம் ஆகியவற்றுடன் முக்கிய இணைப்பை உருவாக்குவதாக உள்ளது. இச்சரணாலயம் தென்னிந்தியாவில் யானைகள் வாழ்விடத்தின் ஒரு முக்கியப் பகுதியாகவும் காவிரி ஆற்றுப் படுக்கையில் உள்ள கானுயுர்களுக்கு முக்கியமான ஒரு பகுதியாகவும் உள்ளது. இந்த உய்விடத்தில் இரு முக்கிய யானைகளான வழித்தடமான நந்திமங்கலம், உழிபண்டா மற்றும் கோவைபள்ளம் - ஆனபெத்தள்ளா ஆகிய இடங்களை உள்ளடக்கியதாக உள்ளது.

மேற்கோள்கள்
-----------

1. ↑  "ஒசூர் அருகே 'காவிரி தெற்கு வனவிலங்கு சரணாலயம்'- தமிழக அரசு அறிவிப்பு". *Dinamani*. 2023-02-09 அன்று பார்க்கப்பட்டது.
2. ↑  காவிரி தெற்கு வனவிலங்கு சரணாலயத்தால் இவ்வளவு நன்மைகளா? பட்டியல் தந்த முதலமைச்சர் ஸ்டாலின் ஒன்இந்தியா 17, நவம்பர் 2022
3. ↑  "35 வகை பாலூட்டிகள், 238 வகை பறவைகள்... - காவேரி தெற்கு வன உயிரின சரணாலய முக்கியத்துவம்". *Hindu Tamil Thisai*. 2023-02-09 அன்று பார்க்கப்பட்டது.
**பயம் ஒரு பயனம்** (*Bayam Oru Payanam*) ஓர் இந்திய தமிழ் திகில் திரைப்படமாகும். மணிஷர்மா எழுதி இயக்க, விஷாகா சிங் , பரத் ரெட்டி மற்றும் மீனாட்சி தீக்ஷித் ஆகியோர் முக்கிய கதாப்பாத்திரங்களில் நடித்துள்ளனர், சிங்கம்பூலி ஒரு முக்கிய துணை பாத்திரத்தில் இதில் நடித்துள்ளார். பிரசாத் இசையமைத்த இந்த படம், இந்தியாவில் 25 ஆகஸ்ட் மாதம் 2016 ஆம் தேதி வெளியிடப்பட்டது.

நடிகர்கள்
---------

* பரத் ரெட்டி - ராம்
* மீனாட்சி தீக்ஷித் - அணு
* விஷாகா சிங்
* ஊர்வசி
* சிங்கம்பூலி - கவரிமான்
* யோகி பாபு
* ஜங்கிரி மதுமிதா
* கிங் காங்
* லோலு சபா மனோகர்
* தினேஷ் ஷர்வானா

கதைச்சுருக்கம்
--------------

ஒரு புகைப்பட பத்திரிகையாளரான ராம் (பாரத் ரெட்டி), தன் தந்தையின் கார் விபத்துக்குள்ளாவதாக சிறுவயதில் கனவு காணுவதிலிருந்து படம் துவங்குகிறது. அடுத்த நாளே ராம் சில படங்களை புகைபடமெடுக்க ஒரு காட்டில் தனியாகச் சென்றான். யோகி பாபு காவலாளியாக இருக்கும் ஆளில்லா பங்களாவிற்கு வழி காட்டுகிறார் தரகர் கவரிமான் (சிங்கம்புலி). அந்த வீட்டில் ஒரு மெமரி கார்டை கண்டெடுக்கிறான் ராம். அதில் தனக்கு தெரிந்த பெண்ணின் புகைப்படஙகள் இருக்கின்றன. அதன் பின்னர் அவன் எங்கு சென்றாலும், ஒரு கொடூர பெண் பேய் வந்து குளியல் அறை, குளிர் சாதனப்பெட்டி, படுக்கை அறை என்று பயமுறுத்துகிறது. வண்டி ஓட்டும் பொழுதும் அந்த பேய் பயமுறுத்தும் பொழுது தான், தன்னை தான் அந்த பேய் துரத்துவதாக உணர்ந்தான்.. அவனது மனைவியையும் மகளையும் பார்க்க அவன் தனது இடத்திற்குத் திரும்ப முடியுமா? பேய் அவனையும், அவனது குடும்பத்தினரையும் பயமுறுத்தி வேட்டையாடியதா? என்பது மீதிக்கதை

தயாரிப்பு
---------

2015 ஆம் ஆண்டின் நடுப்பகுதியில் *பயம் ஒரு பயணம்* படத்தை தொடங்கினார் மணிஷர்மா. இந்த படம் 2015 ஆம் ஆண்டு அக்டோபரில் முழுவதுமாக நிறைவடைந்ததாகக் கருதப்பட்டது.. விஷாகா சிங் , பரத் ரெட்டி மற்றும் மீனாட்சி தீட்சித் ஆகியோர் இந்த படத்தில் முன்னணி பாத்திரங்களில் நடித்துள்ளனர், தயாரிப்பாளர்கள் அதை "பெண்-சார்ந்த, திகில் படம்" என்று விவரிக்கின்றனர். டிசம்பர் 2015 ஆம் ஆண்டு டிசம்பர் மாத இறுதியில் மூணாரில் இருபது நாள் கால அட்டவணையை பார்வையிட்டார். சென்னையில் படப்பிடிப்பு முடிந்த உடன் 2016 ஜனவரியில் படப்பிடிப்பு முடிவடைந்தது, பிந்தைய தயாரிப்பு வேலைகள் அதன் பிறகு தொடர்ந்தன.

மேற்கோள்கள்
-----------

1. ↑
2. ↑
3. ↑
4. ↑
5. ↑
6. ↑
7. ↑   பரணிடப்பட்டது 2019-02-06 at the வந்தவழி இயந்திரம்
**மருதநாயகம்** 1997 ஆம் ஆண்டு தொடங்கப்பட்ட திரைப்படமாகும். நடிகர் கமல்ஹாசனின் இலட்சியத் திரைப்படமாக விளங்கும் இத்திரைப்படம் பணச்சிக்கல்கள் காரணமாக தொடர்ந்து உருவாக்கப்படாத நிலையில் உள்ளது.

நடிகர்கள்
---------

* கமல்ஹாசன்
* விஷ்ணுவர்தன்
* நாசர்
* சத்யராஜ்
* பசுபதி

தொடக்கமும் தாமதமும்
-------------------

1997-ம் ஆண்டு கமல்ஹாசன் நடித்து, தயாரிக்க இருப்பதாக தொடங்கப்பட்ட படம் 'மருதநாயகம்'. அவரே இயக்குநர் பொறுப்பையும் ஏற்று இருந்தார். இப்படத்தின் தொடக்க விழாவில் இங்கிலாந்து ராணியான இரண்டாம் எலிசபெத் பங்கேற்றார். மிகப் பிரம்மாண்டமான முன்னோட்டக் காட்சிகள், தொடக்கவிழா என அனைவரையும் ஆச்சர்யத்தில் ஆழ்த்திய படம் 'மருதநாயகம்'.

நிதி நெருக்கடி காரணமக 'மருதநாயகம்' படம் கைவிடப்பட்டது. அதனைத் தொடர்ந்து கமல் அளித்த பல பேட்டிகளில் 'மருதநாயகம்' பற்றிய கேள்விக்கு "அப்படத்தின் பட்ஜெட்டிற்கு எந்த ஒரு தயாரிப்பாளராவது முன்வந்தால் மீண்டும் தொடங்கப்படும்" என்று கூறியிருந்தார்.

இசை
---

இப்படத்தின் இசையை இசைஞானி இளையராசா அமைக்கிறார். மார்ச்சு 4, 2016 அன்று இரவு இணையத்தில் இப்படத்திற்காக இளையராசா உருவாக்கிய பாடல் வெளியாகியுள்ளது.

மேற்கோள்கள்
-----------

1. ↑  மருதநாயகம் பாடல் இணையத்தில் வெளியானது!

வெளியிணைப்புகள்
---------------

* பன்னாட்டுத் திரைப்பட தரவுத் தளத்தில் பரணிடப்பட்டது 2006-12-09 at the வந்தவழி இயந்திரம்
**சுகுமி** (*Sukhumi* அல்லது *Sokhumi*, உருசியம்: Сухум, *சுகும்*) மேற்கு சியார்சியாவின் நகரமும், கருங்கடல் பகுதியில் உள்ள சர்ச்சைக்குரிய அப்காசியாவின் தலைநகரமும் ஆகும். 1990களின் ஆரம்பத்தில் இடம்பெற்ற சியார்சிய-அப்காசியப் பிரச்சினையில் இந்நகரம் பெரிதும் பாதிப்படைந்திருந்தது.

சுகுமி நகரம் கருங்கடலின் கிழக்குக் கரையில் அமைந்துள்ளது. துறைமுகமாகவும், முக்கிய தொடருந்து சந்தியாகவும் செயல்படும் சுகுமி ஒரு முக்கிய சுற்றுலாத் தலமும் ஆகும். கடற்கரைகள், உடல்நல நிலையங்கள், கனிம மருத்துவ நீரூற்றுகள், கொண்ட இந்நகர் வெப்பமண்டலங்களின் ஒரப்பகுதிகளைச் சார்ந்த காலநிலையைக் கொண்டது. இங்குள்ள தாவரவியல் பூங்கா 1840 ஆம் ஆண்டில் நிறுவப்பட்டது.

அப்காசிய அரசுப் பல்கலைக்கழகம், சுகும் திறந்த கல்விக்கழகம் ஆகிய அறிவியல் ஆய்வுக் கல்வி நிலையங்கள் இங்குள்ளன. 1945 ம்தல் 1954 வரை இங்குள்ள இலத்திரனியற்பியல் ஆய்வுகூடம் சோவியத் அணுவாயுதங்கள் தயாரிப்பில் ஈடுபட்டிருந்தன.

மேற்கோள்கள்
-----------

1. ↑  American Heritage® Dictionary of the English Language, Fourth Edition copyright 2000 by Houghton Mifflin Company.

வெளி இணைப்புகள்
---------------

விக்கிமீடியா பொதுவகத்தில்,  
 ***சுகுமி***   
என்பதின் ஊடகங்கள் உள்ளன. 

* GigaCatholic for the titular see, linking to incumbent biographies
* UNOMIG photo gallery of Sukhumi பரணிடப்பட்டது 2008-01-25 at the வந்தவழி இயந்திரம்
* Suhumi webcam
* News from FM Radio Abkhazia பரணிடப்பட்டது 2018-11-02 at the வந்தவழி இயந்திரம்
**கன்னிங்காம் மணிக்கூட்டுக் கோபுரம்** (*Cunningham Clock Tower*) பாக்கித்தானின், கைபர்-பக்துன்வா மாகாணத்தின், பெசாவரில் 1900-ல் கட்டப்பட்ட மணிக்கூட்டுக் கோபுரம் ஆகும். ஐக்கிய இராச்சியத்தின் விக்டோரியா மகாராணியின் வைர விழாவின் நினைவாக இந்த கோபுரத்திற்கு முன்னாள் பிரித்தானிய ஆளுநரும், மாகாணத்தின் அரசியல் முகவருமான சர் ஜார்ஜ் கன்னிங்காம்  நினைவாக பெயரிடப்பட்டது

வடிவமைப்பும் திறப்பும்
----------------------

பெசாவர் நகராட்சிப் பொறியாளரான ஜேம்ஸ் ஸ்ட்ராச்சனால் வடிவமைக்கப்பட்டது. 1898இல் வடமேற்கு எல்லைப்புற மாகாணத்தின் ஆளுநர் ஜார்ஜ் கன்னிங்காம் (இப்போது கைபர் பக்துன்வா) அடிக்கல் நாட்டினார். விக்டோரியா மகாராணியின் வைர விழாவை நினைவுகூரும் வகையில் இது 1900இல் பொதுமக்களுக்கு திறக்கப்பட்டது.

அமைப்பு
-------

கோபுரம் 31 அடி விட்டம் கொண்டது. இதன் அடிப்பகுதி 13 / 4 மீட்டரும் (43 அடி × 13 அடி), 26 மீட்டர் (85 அடி) உயரத்தில் கண்டா கர் சௌக் ("மணிக்கூட்டுக் கோபுரச் சதுக்கம்") என உள்ளது.

புகைப்படங்கள்
-------------

* மணிக்கூட்டு கோபுரம்மணிக்கூட்டு கோபுரம்
* கன்னிங்காம் மணிக்கூட்டு கோபுரம்கன்னிங்காம் மணிக்கூட்டு கோபுரம்
* கன்னிங்காம் மணிக்கூட்டு கோபுரம்கன்னிங்காம் மணிக்கூட்டு கோபுரம்

சான்றுகள்
---------

1. ↑  Nadiem, Ihsan H. (2007). *Peshawar: heritage, history, monuments*. Sang-e-Meel Publications. பன்னாட்டுத் தரப்புத்தக எண்:9789693519716.. பார்த்த நாள்: 15 September 2017.
2. ↑  Tahir, M. Athar (2007). *Frontier facets: Pakistan's North-West Frontier Province*. National Book Foundation.. பார்த்த நாள்: 15 September 2017.
கன்னி (விண்மீன் குழாம்) உடன் குழப்பிக் கொள்ளாதீர்கள்.

**கன்னி** (About this soundஒலிப்பு (உதவி·தகவல்)) (*Virgo*; **♍**) என்பது இராசிச் சக்கரத்தின் ஆறாவது சோதிட இராசியாகும். மேற்கத்திய சோதிடத்தில் சூரியன் நிலநடுக்கோட்டை கடந்து செல்லும் காலத்தின் அச்சு சுழற்சியின் விளைவாக விண்மீன் தொகுப்புடன் இந்த இராசி வரிசைப்படுத்தப்படவில்லை. சோதிடத்தில், கன்னி ஒரு "பெண்ணியல்பான" எதிர்மறை (உள்முகச்சிந்தனை) இராசியாகக் கருதப்படுகிறது. கன்னியானது வழக்கமாக புதன் கிரகத்தால் ஆளப்படுகிறது. ஆனால் சில நவீன சோதிடர்களால் பல்வேறு பிற கிரகங்களும் கன்னியை ஆளுவதாக கூறப்பட்டுள்ளது. இராசி மண்டலத்தின் ஆறாவது இராசியாக இருப்பதால், சோதிடத்தின் ஆறாவது வீட்டுடன் கன்னி தொடர்புடையதாகக் கருதப்படுகிறது.

இது விண்ணின் 150 முதல் 180 பாகைகளை குறிக்கிறது (150°≤ *λ* <180º). சூரியன் இந்த இராசியில் இருக்கும்போது பிறந்தவர்கள் கன்னி இராசியில் பிறந்தவர்கள் எனக் கருதப்பட்டனர்.

மாதம்
-----

ஒவ்வொரு மாதத்திற்கும் ஒவ்வொரு இராசி ஆட்சி செய்வதாக கூறுவர். இதில் புரட்டாசி மாதம் கன்னிக்கு உரிய மாதமாகும். எனவே இது கிரெகோரிய நாட்காட்டியின் செப்டம்பர் மாத பிற்பாதியும், அக்டோபர் மாத முற்பாதி வரையிலும் சூரியனின் தாக்கமுள்ள இடமாக கருதப்படுகிறது

மேற்கத்திய சோதிடம்
------------------

மேற்கத்திய சோதிட நூல்கள் படி ஆகத்து 23 முதல் செப்டம்பர் 22 வரை (இரு நாட்களும் உட்பட) பிறந்தோரை கன்னி இராசியினர் என்று அழைப்பர்.

கோள்
----

இந்த இராசிக்கான அதிபதி புதன் என்றும் உரைப்பர்.

உசாத்துணை
---------

1. ↑   பரணிடப்பட்டது 2009-10-06 at the வந்தவழி இயந்திரம் இயற்கை மற்றும் கன்னி
2. ↑  "காப்பகப்படுத்தப்பட்ட நகல்". 2010-01-02 அன்று மூலம் பரணிடப்பட்டது. 2010-01-07 அன்று பார்க்கப்பட்டது.
3. ↑
4. ↑  Greenwich, Royal Observatory. "Equinoxes and solstices". ROG learning team. 2013-01-14 அன்று மூலம் பரணிடப்பட்டது. 4 டிசம்பர் 2012 அன்று பார்க்கப்பட்டது. Check date values in: `|accessdate=` (உதவி)
5. ↑  Oxford Dictionaries. "Virgo"
[*தொடர்பிழந்த இணைப்பு*]. Definition. Retrieved on: 17 ஆகஸ்ட் 2011.
6. ↑  Heindel, ப. 81.

புற இணைப்புகள்
--------------

* 

* பொதுவகத்தில் Virgo தொடர்பாக ஊடகக் கோப்புகள் உள்ளன.

| * பா
* உ
* தொ
இராசிகள் |
| --- |
| இந்துக் காலக் கணிப்பு முறை |
| 
* மேழம்
* விடை
* ஆடவை
* கடகம்
* மடங்கல்
* கன்னி
* துலை
* நளி
* சிலை
* சுறவம்
* கும்பம்
* மீனம்

 |

  


| தமிழ் மாதங்கள் |
| --- |
| சித்திரை | வைகாசி | ஆனி | ஆடி | ஆவணி | புரட்டாசி | ஐப்பசி | கார்த்திகை | மார்கழி | தை | மாசி | பங்குனி |
**முஷ்டாக் அலி கான்** (Mushtaq Ali Khan) (20 சூன் 1911 வாரணாசி - 21 சூலை 1989) ஒரு இந்தியப் பாரம்பரிய சித்தார், சுர்பகார், பக்கவாத்தியக் கலைஞராவார்.

பயிற்சி
-------

கான் தனது தந்தை ஆசிக் அலிகானிடமிருந்து இசையைக் கற்றுக்கொண்டார். இவர் 19 ஆம் நூற்றாண்டின் கலைஞர் பர்கத்துல்லா கானிடமிருந்து தில்லியின் மாசித் செனின் வம்சாவளியைச் சேர்ந்தவர்.  

முதலில் ஜான்பூரில் ஒரு அரசவை இசைக்கலைஞராக இருந்த இவர் ஒரு சுயாதீனமான வாழ்க்கையைத் தொடர அர்சவையை விட்டு வெளியேறினார். 1929 ஆம் ஆண்டில் அனைத்திந்திய வானொலியில் வாசிக்கத் தொடங்கிய இவர், அலகாபாத்தில் 1931 ஆம் ஆண்டு நடந்த இசை மாநாட்டில் நிகழ்ச்சியை வழங்கினார். 1940கள், 1950களின் பெரும்பகுதிகளில், எட்டாவா கரானாவின் (பள்ளி) எனயத் கான் மறைந்ததைத் தொடர்ந்து, நிகில் பானர்ஜி, ரவிசங்கர் மற்றும் விலாயத் கான் ஆகியோரின் எழுச்சிக்கு முன்னர் 1950 களின் நடுப்பகுதியில்இந்தியாவின் மிக முக்கியமான சித்தார் கலைஞராக இவர் கருதப்பட்டார்.  இந்தியாவின் தேசிய இசை, நடனம் மற்றும் நாடக அகாடமியான சங்கீத நாடக அகாதமியால் பயிற்சி பெற்ற கலைஞர்களுக்கு வழங்கப்பட்ட மிக உயர்ந்த இந்திய அங்கீகாரமான சங்கீத நாடக அகாதமி விருதை 1968 ஆம் ஆண்டில் இவர் வென்றார்.

இறப்பு
------

முஷ்டாக் அலி 21 சூலை 1989 அன்று இறந்தார்.

குறிப்புகள்
-----------

1. ↑  Allyn Miner, Sitar and Sarod in the 18th and 19th Century, 1993
2. ↑  Gerry Farrell The Senia Style of Sitar Playing in Contemporary India, British Journal of Ethnomusicology, Vol. 11, No. 2. (2002)
3. ↑  Gerry Farrell The Senia Style of Sitar Playing in Contemporary India, British Journal of Ethnomusicology, Vol. 11, No. 2. (2002)
4. ↑  "SNA: List of Akademi Awardees". Sangeet Natak Akademi Official website. 30 May 2015 அன்று மூலம் பரணிடப்பட்டது.

வெளி இணைப்புகள்
---------------

* Sangeet Acharya Ustad Mushtaq Ali Khan Sahab
* Steven Landsberg on the lineage of Mushtaq Ali Khan

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* ஜெர்மனி
* United States

 |
| மற்றவை | 
* Europeana
* SNAC

 |
கணிதத்தில் ஒரு கணத்தின் மீது வரையறுக்கப்பட்ட ஒரு ஈருறுப்பு உறவு, **முழு உறவு** (*total relation*, *total*, *complete*) எனில், அக்கணத்தின் ஏதாவது இரு உறுப்புகளை எடுத்துக்கொண்டால், முதல் உறுப்பு இரண்டாவதுடன் உறவு கொண்டிருக்கும் அல்லது இரண்டாவது உறுப்பு முதல் உறுப்புடன் உறவு கொண்டிருக்கும் அல்லது இரண்டும் உண்மையாயிருக்கும்.

அதாவது, ஒரு கணத்தின் இரு உறுப்புகள் *a* , *b* எனில், *a* , *b* உடன் உறவு கொண்டிருக்கும் அல்லது *b* , *a* உடன் உறவு கொண்டிருக்கும் அல்லது இரண்டும் உண்மையாய் இருக்கும்.

கணிதக் குறியீட்டில் முழு உறவு:

{\displaystyle \forall a,b\in X,\ aRb\lor bRa.}
ஒரு முழு உறவு, எதிர்வு உறவாக இருக்கும்.

எடுத்துக்காட்டுகள்
------------------

* "விடச் சிறியது அல்லது சமம்"

மெய்யெண்கள் கணத்தில் வரையறுக்கப்பட்ட "விடச் சிறியது அல்லது சமம்" என்ற உறவு ஒரு முழு உறவாகும். எந்த இரு மெய்யெண்களை எடுத்துக் கொண்டாலும் அவற்றில் ஏதாவது ஒன்று மற்றதை விடச் சிறியதாகவோ அல்லது சமமாகவோ இருக்கும்.

அதே சமயத்தில் "விடச் சிறியது" என்பது முழு உறவு இல்லை. ஏனென்றால், எடுத்துக் கொள்ளப்படும் இரு உறுப்புகள் சமமானவையாக இருப்பின் "விடச் சிறியது" உறவின் கீழ் அவை தொடர்புடையதாய் இருக்காது.

* "உட்கணம்"

"உட்கணம்" என்ற உறவு, ஒரு முழு உறவு இல்லை.

எடுத்துக்காட்டாக, {1,2} ,{3,4} என்ற இரு கணங்களில் எந்த ஒன்றும் மற்றதன் உட்கணம் இல்லை.

மேற்கோள்கள்
-----------

* Rautenberg, Wolfgang (2010), *A Concise Introduction to Mathematical Logic* (3rd ed.), New York: இசுபிரிங்கர் பதிப்பகம், doi:10.1007/978-1-4419-1221-3, ISBN 978-1-4419-1220-6
[*தொடர்பிழந்த இணைப்பு*]
**கட்டூர்** என்பது பொதுவாகப் போர்ப்பாசறையைக் குறிக்குமாயினும் கட்டூர் என்னும் பெயரில் ஓர் ஊர் இருந்ததாகவும் தெரியவருகிறது. 

* கட்டூர் என்பது போஒர் என்னும் ஊரைக் குறிக்கும்.

பெரும்பூட் சென்னியின் படைத்தலைவனும், போஒர் என்னும் ஊரில் இருந்துகொண்டு சென்னிக்காக ஆட்சி நடத்தியவனுமான பழையனுக்கும் அவனைத் தாக்கிய எழுவர் கூட்டணிக்குமிடையே போர் நடந்த இடம் கட்டூர். (எழுவர் கூட்டணி 1 நன்னன், 2 ஏற்றை, 3 அத்தி, 4 கங்கன், 5 கட்டி, 6 புன்றுறை, 7 கணையன்) 

* போருக்காகக் கட்டி அமைக்கப்படும் படைவீடு, அல்லது பாசறையைக் குறிக்கும் பொதுச்சொல் கட்டூர்.

கடல் பிறக்கோட்டிய செங்குட்டுவன் பலமொழிகள் பேசும் கட்டூரில் தங்கியிருந்தபோது அவனிடம் போரிட யாரும் வரவில்லையாம். அதற்காக வருந்திய குட்டுவன் (தன் வேல்களைக் கடலில் நட்டுக்) கடலைப் பின்னுக்குத் தள்ளிக் கடல்பிறகோட்டிய செங்குட்டுவன் என்னும் சிறப்பினைப் பெற்றிருக்கிறான். 

வேல்கள் விளையாடும் போர்க்களம் கட்டூர். 

கட்டூர் என்பது அரசன் போர்க்காலத்தில் தங்கும் பாசறை 

அரசன் தங்கி இறை தண்டுமிடம் கட்டூர். 

போர்வீரர்கள் தங்குமிடம் கட்டூர்.

கட்டூர் என்னுமிடத்தில் காட்டுப்பசு ஒன்றைக் காளை தழுவிச் சென்ற காட்சியைப் பார்த்த தலைவி பிரிந்திருக்கும் தன் கணவனை நினைத்துக்கொண்டாளாம்.

சான்று மேற்கோள்
---------------

1. ↑  குடவாயில் கீரத்ததார் அகம் 44-10
2. ↑  பரணர் அகநானூறு 212-14
3. ↑  ஔவையார் புறம் 295-1
4. ↑  பதிற்றுப்பத்து 68-2,
5. ↑  பதிற்றுப்பத்து 82-2,
6. ↑   பதிற்றுப்பத்து 90-30
7. ↑  ஐங்குறுநூறு 445
நிஜாமுதீன் தர்கா
**ஹசரத் நிஜாமுதீன்** (1238 - 1325) அவர்கள் தெற்காசியாவில் இருந்த இசுலாமிய சூபி ஞானி, இமாம், இஸ்லாமிய அறிஞர் மற்றும் தத்துவஞானி ஆவார்.. இவர் புகழ்பெற்ற சிஷ்தி சூபி ஞானி ஆவார்.

வரலாறு
------

சிஷ்தி மரபில் வந்த சூஃபி துறவி ஹஜ்ரத் நிஜாமுதீன் அவுலியா உத்திரப்பிரதேசம் மாநிலம் பதாயூனில் பிறந்தவர். தமது ஐந்தாம் வயதில் தந்தை அகமது பதாயுனியை இழந்தார். பின் தாய் சுலைகாவுடன் தில்லி வந்தார். முகலாய அரசர் அக்பர் எழுதிய அய்னி-அக்பரி என்னும் நூலில் ஹஜ்ரத் நிஜாமுதீன் அவுலியாவின் வரலாறு உள்ளது. இருபதாம் வயதில் சூபியம் கற்பதற்காக அசோதான் எனும் நகரில் பாபா பரித்துதின் கஞ்ச்சகர் என்று அழைக்கப்படும் சூஃபி ஞானியின் சீடராக 1269 ல் இணைந்தார். பாபா பரித்துதின் சமாதி அடைந்த பிறகு ஹஜரத் நிஜாமுதீன் தில்லிக்கு வந்தார்.

சீடர்கள்
--------

ஹஜரத் நிஜாமுதீன் அவர்களின் சீடரான இந்திய இசையமைப்பாளரும், கல்விமானும், புலவருமான அமீர் குஸ்ராவ் நினைவிடமும் நிஜாமுதீன் தர்கா வளாகத்திலேயே அமைந்துள்ளது.

இறப்பு
------

3 ஏப்ரல் கி.பி. 1325 அன்று தெற்கு தில்லி மாவட்டத்தில் உள்ள மேற்கு நிஜாமுதீன் பகுதியில் இறந்தார். அவ்விடத்திலேயே இவரின் அடக்கத்தலம் உள்ளது.

நிஜாமுதீன் தர்கா
----------------

முதன்மைக் கட்டுரை: நிஜாமுதீன் தர்கா
ஹசரத் நிஜாமுதீன் அவர்கள் அடங்கியுள்ள அடக்கத்தலம் நிஜாமுதீன் தர்கா என்றழைக்கப் படுகிறது. இது தெற்கு தில்லி மாவட்டத்தில் உள்ள மேற்கு நிஜாமுதீன் பகுதியில் அமைந்துள்ளது. நிஜாமுதீன் தர்காவில் வருடந்தோறும் புகழ் பெற்ற உருஸ் எனப்படும் சந்தனக்கூடு விழா நடைபெறும்..

நிஜாமுதீன் பகுதி
----------------

ஹசரத் நிசாமுதீன் தொடருந்து நிலையம்
ஹசரத் நிஜாமுதீன் அவுலியா அவர்கள் பெயரால் தெற்கு தில்லி மாவட்டத்தில் நிஜாமுதீன் பகுதிக்கு பெயரிடப்பட்டது. நிஜாமுதீன் வட்டாரம் நிர்வாக வசதிக்காக மேற்கு நிஜாமுதீன், கிழக்கு நிஜாமுதீன் என இரு பிரிவுகளாக பிரிக்கப்பட்டுள்ளது. மேற்கு நிஜாமுதீன் பகுதியில் புகழ்பெற்ற ஹசரத் நிசாமுதீன் தொடருந்து நிலையம் உள்ளது.

மேற்கோள்கள்
-----------

1. ↑  Sadarangani, Neeti M. (2004). *Bhakti poetry in medieval India : its inception, cultural encounter and impact*. New Delhi: Sarup & Sons. பக். 60. பன்னாட்டுத் தரப்புத்தக எண்:81-7625-436-3.
2. ↑  Bhakti poetry in medieval India By Neeti M. Sadarangani. Pg 60
3. ↑  "Nizamuddin Auliya". 2008-06-09 அன்று மூலம் பரணிடப்பட்டது. 2016-05-28 அன்று பார்க்கப்பட்டது.
4. ↑  Nizamuddin Auliya பரணிடப்பட்டது 2011-07-27 at the வந்தவழி இயந்திரம் *அயினி அக்பரி*, by Abu'l-Fazl ibn Mubarak. English tr. by Heinrich Blochmann and Colonel Henry Sullivan Jarrett, 1873–1907. The Asiatic Society of Bengal, Calcutta, Volume III, Saints of India. (Awliyá-i-Hind), page 365."
5. ↑  "ஹஜ்ரத் நிஜாமுதீன் அவுலியா தர்காவில் கவலை தீர்க்கும் "கவ்வாலி" இசைப்பாடல்". தினமணி. 28 சூலை 2011 அன்று பார்க்கப்பட்டது.
6. ↑  Saniotis, Arthur (2008). "Enchanted Landscapes: Sensuous Awareness as Mystical Practice among Sufis in North India". *The Australian Journal of Anthropology* **19** (1): 17–26. doi:10.1111/j.1835-9310.2008.tb00103.x.
7. 1 2  "Nizamuddin Auliya Dargah, history and structures". 2008-06-09 அன்று மூலம் பரணிடப்பட்டது. 2016-05-28 அன்று பார்க்கப்பட்டது.
**நியூ அயர்லாந்து காட்டு எலி** (***ரேட்டசு சனிலா***) என்பது முரிடே குடும்பத்தில் உள்ள ஒரு பெரிய கொறிணி ஆகும். இது பப்புவா நியூ கினியாவின் பிசுமார்க் தீவுக்கூட்டத்தில் உள்ள புது அயர்லாந்தில் மட்டுமே காணப்படுகிறது.

விளக்கம்
--------

*ரேட்டசு சனிலா* என்பது 3000 ஆண்டுகளுக்கும் மேலான தாடையின் 7 புதைபடிவத் துண்டுகள் கண்டுபிடிக்கப்பட்டதன் மூலம் மட்டுமே அறியப்படுகிறது. இந்த குறிப்பிட்ட சிற்றினத்தின் கடைவாய்ப்பற்கள் அகலமானவை மற்றும் முகடுகள் மிகவும் சிக்கலான அமைப்பைக் கொண்டுள்ளன. *ராட்டசு* பேரினத்தின் பிற சிற்றினங்களை விட பல்லினவிடைவெளி அதிகமானது. இதனால் இது தனி சிற்றினமாக அறியப்படுகிறது, இது நியூ கினி மற்றும் ஆத்திரேலியாவிற்கு *ரேட்டசு* பேரினத்தின் பழமையான அல்லது மூதாதையர் பரவலின் நினைவுச்சின்னமாக இருக்கலாம். இந்த சிற்றினம் இன்றும் சில முதன்மை காடுகளில் வாழ்கிறது.

மேற்கோள்கள்
-----------

1. ↑  Wilson, edited by Don E.; Reeder, DeeAnn M. (2005). *Mammal species of the world : a taxonomic and geographic reference* (3rd ). Baltimore: Johns Hopkins University Press. பன்னாட்டுத் தரப்புத்தக எண்:0-8018-8221-4. .

வெளி இணைப்புகள்
---------------

* 
* பக்னெல்
* 

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1761870
* விக்கியினங்கள்: Rattus sanila
* EoL: 1179396
* GBIF: 2439267
* IRMNG: 11413162
* ITIS: 585548
* MSW: 13001779

 |
**தமிழ் நாடு மின்சார வாரியம்** (*Tamil Nadu Electricity Board* - *TNEB*) சூலை 01, 1957இல் சட்டப்படி உருவாக்கப்பட்ட ஓர் பொதுத்துறை அமைப்பாகும். மின்சார வழங்கல் சட்டம், 1948இன் கீழ் அந்நாளைய அரசின் மின்சாரத்துறைக்கு மாற்றாக அமைக்கப்பட்டது. இது தமிழக அரசின் ஆற்றல் துறையின் கீழ் இயங்குகிறது. இன்றைக்கு தமிழகத்தில் மின்வசதி பெறுவோர் எண்ணிக்கை 2 கோடியே 3 இலட்சத்து 87 ஆயிரமாகவும், மின்உற்பத்தி நிறுவு திறன் 10 ஆயிரத்து 214 மெகாவாட் ஆகவும் உள்ளது.

மறுசீரமைப்பு
------------

இந்த வாரியம் மேலும் செம்மையாகச் செயலாற்றிடவும், மின்உற்பத்தி மற்றும் மின் விநியோகத்தைப் பொதுமக்களின் தேவைக்கேற்ப வழங்குவதற்கு ஏதுவாகவும், மைய அரசு பிறப்பித்த சட்டத்தின் படி தமிழ்நாடு மின்சார வாரியம், சூலை 01, 2010 அன்று முதல் மூன்று அமைப்புகளாகத் தனித்தனியாகப் பிரிக்கப்பட்டுள்ளது. அவை:

1. தநாமிவா நிறுவனம் (தமிழ்நாடு மின்சார வாரியம் வரையறை அல்லது தமிழ்நாடு மின்சார வாரிய நிறுவனம்)
2. தமிழ்நாடு மின் தொடரமைப்புக் கழகம்
3. தமிழ்நாடு மின் உற்பத்தி மற்றும் பகிர்மானக் கழகம்

மின்சாரம் பெறப்படும் முறைகள்
----------------------------

* அணு மின்சார உற்பத்தி
* அனல் மின்சார உற்பத்தி
* நீர் மின்சார உற்பத்து
* காற்றுச் சுழலி மின்சார உற்பத்தி
* சூரிய கதிர் மின்சார உற்பத்தி

வெளியிணைப்புகள்
---------------

* அலுவல்முறை இணையதளம் பரணிடப்பட்டது 2015-10-06 at the வந்தவழி இயந்திரம்

சுசுலான் நிறுவனத்தின்  காற்றுச் சுழலிகள்
முப்பந்தல் காற்றாலை.
**சர்க்கரை அச்சு பொம்மை** என்பது மராட்டிய மாநிலத்தினை பூர்வீகமாகக் கொண்ட பொருளாகும்.  இதனை சர்க்கரை மிட்டாய் எனவும் அழைக்கின்றனர். சர்க்கரை பாகால் தயாரிக்கப்படும் இந்த அச்சு பொம்மைகள் உண்ணத்தக்கவையாக உள்ளன. வீட்டு விசேசங்களுக்கு அழகு சேர்க்கவும், நவராத்திரி கொலுவில் வைக்கவும் பயன்படுத்துகின்றனர்.

தயாரிக்கும் முறை
----------------

சர்க்கரையை பாகு பதத்திற்கு அடுப்பில் வைத்து சூடேற்றி, கெட்டிப் பதம் வந்ததும் வண்ணமேற்றும் பொடி, ஏலக்காய் பொடியை சேர்க்கின்றனர். மர அச்சுகளில் சர்க்கரை பாகினை ஊற்றி காய வைக்கின்றனர். காய்ந்ததும் அச்சுகளிலிருந்து சர்க்கரை மிட்டாய் பிரித்தெடுக்கப்படுகிறது. 

பச்சை, சிவப்பு, மஞ்சள் நிற உணவு வண்ணங்கள் சர்க்கரை பொம்மைகளில் சேர்க்கப்படுகின்றன.‌

ராதா கிருஷ்ணன், விநாயகர் செட், அன்னப்பறவை செட், தேர், பன்னீர் சொம்பு, யானை செட், திராட்சை, சீதாப்பழம், வாழைப்பழம், அன்னாசிப்பழம் போன்றவை சர்க்கரை மிட்டாய்களில் செய்து நவராத்திரி கொழுவிற்கும், வீட்டு விசேஷங்களுக்கும் அலங்காரத்திற்கு வைக்கின்றனர்.

ஆதாரங்கள்
---------

1. ↑  விஷ்வா,ம.அரவிந்த், ஜோ வியானி. "சர்க்கரை பொம்மை... இது தஞ்சாவூர் ருசி!".. External link in `|website=` (உதவி)
2. ↑  "அசத்தலான சர்க்கரைப் பொம்மைகள்". *இந்து தமிழ் திசை*.
3. ↑
அனக்டோரியத்தின் நாணயம்
**அனக்டோரியம்** அல்லது **அனக்டோரியன்** (*Anactorium* or *Anaktorion*, பண்டைக் கிரேக்கம்: Ἀνακτόριον ) என்பது பண்டைய அகர்னானியாவில் இருந்த ஒரு நகரமாகும். இது அம்ப்ராசியோட் வளைகுடாவின் முகத்துவாரத்தில் அமைந்திருந்தது. அயோனியன் கடலில் இருந்து அம்ப்ராசியோட் வளைகுடாவிற்குள் நுழைந்ததும், ஆக்டியத்திற்கு அடுத்தான அகார்னானியாவின் முதல் நகரமாகும். அகார்னானியாவில் இருந்து இது 40 ஸ்டேடியன் தொலைவில் இருந்தது. இது அனக்டோரியத்தின் பிரதேசத்தில் இருந்தது. இந்த நகரம் சில காலம் கிரேக்கத்தின் இந்த பகுதியின் மிக முக்கியமான பகுதிகளில் ஒன்றாக இருந்தது. இது கொரிந்தியர்கள் மற்றும் கோர்சிரேயர்களால் குடியேற்றமாக உருவாக்கப்பட்டது. ஆனால் இந்த மக்களுக்கு இடையே நடந்த போரில், பொ.ச.மு. 432 இல் கொரிந்தியர்கள் மோசடி செய்து இந்த இடத்தைக் கைப்பற்றினர். பொ.ச.மு. 425 வரை கொரிந்தியர்களின் கைகளில் இது இருந்தது. ஏதெனியர்களின் உதவியுடன் அகர்னானியர்களால் கைபற்றப்பட்டபோது கொரிந்திய குடியேறிகள் வெளியேற்றப்பட்டனர். அகஸ்ட்டஸ் இதன் குடிமக்களை நிக்கோபோலிஸ் நகரத்திற்கு புலம் பெயரவைத்தார்.

இந்த பண்டைய நகரின் தளமானது நவீன நியா கமரினாவுக்கு அருகில் ஏஜி பெட்ரோசில் அமைந்துள்ளது.

குறிப்புகள்
-----------

1. ↑  வார்ப்புரு:Cite Thucydides
2. ↑  வார்ப்புரு:Cite Strabo
3. ↑  Dionys. *A. R.* 1.51; வார்ப்புரு:Cite Pausanias
4. ↑  வார்ப்புரு:Cite Pliny
5. ↑  வார்ப்புரு:Cite Barrington
6. ↑  வார்ப்புரு:Cite DARE
ஒரு நவீன குஞ்சு பொரிப்புக் கருவி
**அடைகாக்கும் பெட்டி** அல்லது **குஞ்சு பொரிப்புக் கருவி** என்பது முட்டைகளை செயற்கையாக குஞ்சுபொறிக்கும் கருவி ஆகும். கோழி, வாத்து போன்றவை முட்டையிட்டு அதன்மீது அமர்ந்து வெப்பமூட்டி குஞ்சு பொரிக்கின்றன. இது இயற்கையான குஞ்சு பொறிக்கும் முறையாகும். இக்கால அறிவியல் வளர்ச்சியின் பயனாக செயற்கை முறை குஞ்சு பொறிப்புக் கருவிகள் கண்டுபிடிக்கப்பட்டுள்ளன. அக்கருவியே 'அடைகாக்கும் கருவி' (இங்குபேட்டர்) என்பதாகும். இக்கருவி மூலம் கோழி, வாத்து, வான்கோழி, கிண்ணிக்கோழி, ஜப்பானியக் காடை ஆகியவற்றின் முட்டைகளிலிருந்து குஞ்சு பொறிக்கச் செய்யப்படுகிறது.

சாதாரணமாக ஒரு கோழியால் பன்னிரண்டு முட்டைகள் வரை அடைகாத்து வெப்பமூட்டிக் குஞ்சு பொறிக்க இயலும். ஆனால் அடை காக்கும் கருவி மூலம் நூற்றுக்கணக்கான முட்டைகளுக்கு வெப்பமூட்டிக் குஞ்சு பொறிக்கச் செய்ய முடியும். ஒரு கோழி 21 நாட்கள் அடைகாத்த பின்னரே முட்டையிலிருந்து குஞ்சு வரும், அடைகாக்கும் கருவியிலும் 21 நாட்களுக்குப் பிறகே குஞ்சுகள் வெளிப்படும். காரணம் அடைகாக்கும்போது கோழி எந்த அளவு வெப்பத்தை முட்டைகளுக்கு ஊட்டுகிறதோ அதே அளவு வெப்பத்தையே அடைகாக்கும் கருவி முட்டைகளுக்குச் செயற்கை முறையில் கொடுக்கின்றன.

அடைகாக்கும் கருவியில் பல அடுக்குத் தட்டுகள் உள்ளன. அவற்றின் முட்டைகளைப் பரப்பி கண்ணாடிக் கதவுகளால் மூடி விடுவர். போதிய வெளிச்சம் கண்ணாடிக் கதவுகள் மூலம் உட்செல்லும். இதில் இணைக்கப்பட்டுள்ள மின்கருவி முட்டை அடைகாக்க எவ்வளவு வெப்பம் தேவையோ அந்த அளவு வெப்பத்தை உட்செலுத்தும். இந்த வெப்ப நிலை 38.50 என்று கணக்கிட்டுள்ளார்கள். கையால் முட்டைகள் அவ்வப்போது திருப்பி வைக்கப்படும். போதிய அளவு காற்றோட்டமும் ஈரப்பதமும் உள்ளே இருக்குமாறு கவனித்துக் கொள்வார்கள். சரியாக 21 நாட்களுக்குப் பின்னர் முட்டைகளிலிருந்து குஞ்சுகள் வெளிவரும்.

ஒரே சமயத்தில் எண்ணற்ற முட்டைகளை அடைகாத்து குஞ்சுகள் பொறிப்பதற்கு அடை காக்கும் பெட்டி உதவுகிறது.

குறிப்புகள்
-----------

1. ↑  இளையர் அறிவியல் களஞ்சியம், மணவை முஸ்தபா, 1995, பக்கம் 14
**பெட்சு மின்னாற்பகுப்புச் செயல்முறை** *(Betts electrolytic process)* தங்கம் அல்லது வெள்ளிப் பாளங்களிலிருந்து ஈயத்தை சுத்திகரிப்பதற்கு பயன்படும் ஒரு தொழில்துறை செயல்முறையாகும். தாதுக்களிலிருந்து பெறப்பட்ட ஈயம் தூய்மையற்றதாகவே இருக்கும் ஏனெனில் ஈயம் பல உலோகங்களுக்கு ஒரு நல்ல கரைப்பானாகும். பெரும்பாலும் இந்த அசுத்தங்கள் ஏற்றுக் கொள்ளப்படுகின்றன. ஆனால் அதிக தூய்மை மிக்க ஈயம் தேவைப்படும்போது பெட்சு மின்னாற்பகுப்பு செயல்முறை பயன்படுத்தப்படுகிறது. அதிலும் குறிப்பாக பிசுமத் இல்லாத ஈயம் அவசியமாகின்றபோது இம்முறை முக்கியமானதாகும்.

செயல்முறை
---------

ஈய புளோரோசிலிக்கேட்டும் ("PbSiF6") அறுபுளோரோசிலிசிக் அமிலமும் (H2SiF6) சேர்ந்த கலவை 45 பாகை செல்சியசு வெப்பநிலையில் மின்பகுளியாக இச்செயல்முறையில் பயன்படுத்தப்படுகிறது. தூய ஈயத்தின் மெல்லிய தகடுகள் எதிர்மின்முனையாகவும் சுத்திகரிக்கப்பட வேண்டிய தூய்மையற்ற ஈயம் நேர்மின்முனையாகவும் செயல்படுகின்றன. 0.5 வோல்ட்டு திறன் கொண்ட மின்சாரம் செலுத்தப்படுகிறது. நேர்மின் முனையில் ஈயம் மட்டும் கரைகிறது. மாசுக்களாகத் தனித்துப் பிரியும் தங்கம், வெள்ளி, பிசுமத் போன்றவை ஈயத்தைக் காட்டிலும் விலை உயர்ந்த உலோகங்களாகும். இவை கரைந்து கலனின் அடிப்பகுதியில் சேகரமாகின்றன. தூய ஈயம் எதிர்மின் முனையில் தகட்டின் மீது படிகிறது. மிகத் தூய ஈயம் தேவைப்படும் நிகழ்வுகளுக்கு மட்டும் மின்னாற்பகுப்பு முறை சுத்திகரிப்பு பயன்படுத்தப்படவேண்டும். இல்லையெனில் வெப்பவுலோகவியல் முறைகளான பார்க்சு செயல்முறையும் இதைத் தொடர்ந்து மேற்கொள்ளப்படும் பெட்டர்டன்-கிரோல் செயல்முறையும் பரிந்துரைக்கப்படுகிறது. 

1901 ஆம் ஆண்டு தொடங்கி இந்த செயல்முறைக்கு பல முறை காப்புரிமை கோரி தாக்கல் செய்த இதன் கண்டுபிடிப்பாளர் அன்சன் கார்ட்னர் பெட்சு நினைவாகவே இந்த செயல்முறைக்கு பெட்சு மின்னாற்பகுப்புச் செயல்முறை எனப் பெயரிடப்பட்டது.

மேற்கோள்கள்
-----------

1. ↑  Charles A. Sutherland, Edward F. Milner, Robert C. Kerby, Herbert Teindl, Albert Melin Hermann M. Bolt "Lead" in Ullmann's Encyclopedia of Industrial Chemistry, 2005, Wiley-VCH, Weinheim. எஆசு:10.1002/14356007.a15\_193.pub2
2. ↑  Samans, Carl H. *Engineering Metals and their Alloys*, 1949 MacMillan
3. ↑  Ojebuoboh, Funsho K. (1992). "Bismuth—Production, properties, and applications". *JOM* **44** (4): 46–49. doi:10.1007/BF03222821. Bibcode: 1992JOM....44d..46O.
4. ↑  Betts, Anson Gardner (May 2008). *Lead Refining by Electrolysis*. பன்னாட்டுத் தரப்புத்தக எண்:9781409730156. .
5. ↑  us 679824
6. ↑  us 713278

புற இணைப்புகள்
--------------

* Bismuth
**கில்பர்ட் கெயித் செஸ்டர்டன்**, (ஆங்கில மொழி: *Gilbert Keith Chesterton* 29 மே 1874 – 14 ஜூன் 1936) என்பவர் ஒரு ஆங்கிலேய எழுத்தாளரும், பொதுநிலை இறையியலாளரும், கவிஞரும், மெய்யியலாளரும், நாடக ஆசிரியரும், செய்தியாளரும், பேச்சாளரும், கிறித்தவ தன்விளக்க அறிஞரும் ஆவார். *முரண்போலியின் இளவரசர்* ("prince of paradox") எனப் பலராலும் இவர் அழைக்கப்பட்டார்.

கிறித்தவ நெறிக்காகக் காரணத்தை விளக்கிய முறையினாலும், தந்தை பிரௌன் என்னும் புனைவு மாந்தருக்காகவும் இவர் பெரிதும் அறியப்படுகின்றார். இவரோடு ஒத்தக்கருத்தில்லாதவர் கூட இவரின் படைப்புகளின் குறிக்கத்தக்கத்தன்மையினை ஏற்றுள்ளனர். அரசியல் கருத்துரையாளராய் இவர் பழைமைவாதம் மற்றும் முற்போக்குவாதம் ஆகிய இரண்டையும் குறைகூறினார். "தற்கால உலகு பழைமைவாதிகள் மற்றும் முற்போக்குவாதிகள் என இரண்டாகப்பிரிந்துள்ளது. முற்போக்குவாதிகளுக்கு தவறுகள் செய்வதே தொழிலாக உள்ளது. பழமைவாதிகளுக்கு அத்தவறுகளை சரி செய்ய விடாமல் தடுப்பதே தொழிலாக உள்ளது." என்றார்.

தன்னை அடிப்படைவாத கிறித்தவர் என அழைத்துக்கொண்ட இவர், இறுதி நாட்களில் ஆங்கிலிக்கத்திலிருந்து கத்தோலிக்க திருச்சபைக்கு மாறினார். இவரின் நண்பரான ஜார்ஜ் பெர்னாட் ஷா, இவரைப் பெரும் நுண்ணறிவாளர் எனப்புகழ்ந்துள்ளார். வரலாற்றாளர்கள் பலர் இவரை மேத்யு அர்னால்ட், தாமஸ் கார்லைல், கர்தினால் நியூமன், ஜான் இரஸ்கின் முதலியோரோடு ஒப்பிட்டு, அவர்களின் கலை வாரிசு இவர் எனப் புகழ்ந்துள்ளனர்.

மேற்கோள்கள்
-----------

|  |  |
| --- | --- |
|  | விக்கிமேற்கோள் பகுதியில், இது தொடர்புடையவைகளைக் காண்க: ***கில்பர்ட் கெயித் செஸ்டர்டன்*** |

1. ↑  "Obituary", *Variety*, 17 ஜூன் 1936
2. ↑  Douglas, J. D. (24 மே 1974). "G.K. Chesterton, the Eccentric Prince of Paradox". *Christianity Today*.. பார்த்த நாள்: 8 ஜூலை 2014.
3. 1 2 3  "Orthodoxologist", *Time*, 11 அக்டோபர் 1943, 2013-05-23 அன்று மூலம் பரணிடப்பட்டது, 2008-10-24 அன்று பார்க்கப்பட்டது.
4. ↑  O'Connor, John. *Father Brown on Chesterton,* Frederick Muller Ltd. 1937.
5. ↑  Douglas 1974.
6. ↑  "The Blunders of Our Parties", *Illustrated London News*, 1924-04-19.
7. ↑  Ker, Ian (2011). *G. K, Chesterton: A Biography.* Oxford University Press, p. 485.
**பெட்டி பிரீடன்**  (அ) **பெட்டி ஃப்ரீடன்** (Betty Friedan, பெப்ரவரி 4, 1921 – பெப்ரவரி 4, 2006) அமெரிக்க எழுத்தாளரும் செயற்பாட்டாளரும் பெண்ணியவாதியும், அமெரிக்காவின் பெண்கள் விடுதலைப் போராட்டத்தைத் துவக்கியவர்களில் ஒருவரும் ஆவார். ஐக்கிய அமெரிக்காவின் மகளிர் இயக்கத்தில் முன்னணி வகித்தார். 1966 இல் பெண்களுக்கான தேசிய சமூகத்தை அமெரிக்காவில் துவக்கியவர்.. 1963இல் அவர் எழுதிய ’பெண்மை வட்டம்’ (தி பெமினைன் மிஸ்டிக்) என்ற நூல் 20வது நூற்றாண்டில் இரண்டாம் அலை வீசக் காரணமாக அமைந்ததாகக் கருதப்படுகிறது.

1966இல், பிரீடன் *மகளிருக்கான தேசிய அமைப்பை* (*NOW*) நிறுவி அதன் முதன் தலைவராக தேர்ந்தெடுக்கப்பட்டார். இந்த அமைப்பின் நோக்கம் பெண்களை "**இப்போது** பெரும்போக்கு அமெரிக்க சமூகத்தில் ஆண்களுக்கு முழுவதும் சரிசமனான பங்காளியாக" கொண்டுவருவதாகும். பெட்டி பிரீடன் தனது செயற்பாடுகளுக்காகப் பல விருதுகளும் பெற்றவர்.

1981 ஆம் ஆண்டில் வெளியான ’இரண்டாவது கட்டம்’ எனும் இவரது புத்தகம் இருபது ஆண்டுகளாக நடந்து வந்த பெண்கள் போராட்டத்தின் விளைவுகளை ஆராய்ந்தது. 
சமுதாய, பொருளாதார மாற்றங்கள் மட்டுமே அப்போராட்டத்தின் விளைவாக ஏற்பட்டது என்றும் தன்மானமும் தனித்தன்மையும் ஏற்படவில்லை என்றும் அதற்கு பதில் குடும்பப் பிரச்சனைகள், குழந்தைகள் புறக்கணிப்பு ஆகியவையே நடந்துள்ளன என்றும் அன்பின் குறைவால் குடும்பங்கள் தவிக்கின்றன இந்நூலில் பெட்டி ஃப்ரீடன் குறிப்பிடுகின்றார்.

இரண்டாவது கட்டம் நூலில், ’பெண்கள் போராட்டத்தின் இந்த பிடிவாதமான, தன்னலம் மிக்க சண்டைகளால், வார்த்தை ஜாலங்களால் நான் சோர்வடைந்துவிட்டேன்..என்னை விட்டுப் பிரியாத ஓர் இனம் புரியாத சஞ்சலத்தால் சிரமப்படுகிறேன்’ என்று தமது மனநிலையை குறிப்பிடுகின்றார்.

தனிவாழ்க்கை
-----------

பிரீடன் 1947இல் கார்ல் பிரீடனை திருமணம் புரிந்தார். தனது 86 வது அகவையில் இதயத் திறனிழப்பின் காரணமாக இயற்கை எய்தினார்.

மேற்சான்றுகள்
-------------

1. 1 2 3  நவீன பெண்மணிகள்; சுவாமி ரங்கநாதானந்தர்; ஸ்ரீராமகிருஷ்ண மடம்; பக்கம் 2-15;
2. ↑  "National Women's Hall of Fame - Women of the Hall". *greatwomen.org*. 27 November 2010 அன்று பார்க்கப்பட்டது.
3. ↑  "Betty Friedan, Who Ignited Cause in 'Feminine Mystique,' Dies at 85 - New York Times". *nytimes.com*. 27 November 2010 அன்று பார்க்கப்பட்டது.
4. ↑